དེང་སང་གནས་དེའི་དགོན་མིང་ལ་རྒྱ་སྐད་དུ་པེ་མཱ་སིསྟེ་རྟ་དཀར་དགོན་དུ་བཏགས་པའང་ལོ་རྒྱུས་དེ་ལ་འབྲེལ་བ་ཡོད་པར་བརྗོད།སྤྱི་ཟླ་བདུན་པའི་ཚེས་བཅུ་གཅིག་ཉིན་ཁོ་བོ་གནའ་མཁར་ཟི་ལིང་ནས་ལམ་ལ་ཆས་ཏེ་བོད་པ་ཚོས་ཀྱང་ཕིན་ཨན་ཞན་དུ་འབོད་པའི་རྫོང་མཁར་ལ་ལྗོངས་རྒྱུར་ཕྱིན་པ་ཡིན།པཎ་ཆེན་དཔལ་ལྡན་ཡེ་ཤེས་ཀྱི་རྣམ་ཐརདང་ལྕང་སྐྱ་རོལ་པའི་རྡོ་རྗེའི་རྣམ་ཐརདུ་རྫོང་མཁར་འདི་ལ་ཕིན་གྲུང་ཡི་ཞེས་གྲགས་ཤིང་།པན་ཆེན་སྐུ་ཕྲེང་དྲུག་པ་གོང་མ་ཆེན་ལུང་གིས་གདན་དྲངས་པ་ལྟར་ཙི་ནའི་ཡུལ་དུ་ཕེབས་དུས་མཁར་འདིར་ཞག་བཞུགས་མཛད་མྱོང་བ་མ་ཟད།ལྕང་སྐྱ་རོལ་པའི་རྡོ་རྗེ་མཆོག་པེ་ཅིང་ནས་དགོན་ལུང་བྱམས་པ་གླིང་དུ་ཆིབས་སྒྱུར་གནང་སྐབས།ཁོང་གི་རྣམ་ཐར་རྩོམ་མཁན་ནམ་ཐུགས་སྲས་ཀྱི་གཙོ་བོར་གྱུར་བ་ཐུའུ་བཀྭན་བློ་བཟང་ཆོས་ཀྱི་ཉི་མ་དགུང་ལོ་བཅུ་གསུམ་ལ་སོན་དུས་མཁར་འདིའི་ཉེ་ས་ནས་བླ་མའི་གསེར་ཞལ་ལ་ཐོག་མར་མཇལ་བར་བརྗོད།